ভারতীয় রেল
ভারতে রেল ব্যবস্থা চালু হয় ১৮৫৩ সালে। ১৯৪৭ সালে স্বাধীনতার সময়, দেশে বিয়াল্লিশটি রেল ব্যবস্থা বিদ্যমান ছিল। ১৯৫১ সালে এই সংস্থাগুলির রাষ্ট্রায়ত্ত্বকরণের পর একটি মাত্র সংস্থা স্থাপিত হয় এবং উক্ত সংস্থাটি বিশ্বের অন্যতম বৃহৎ রেল ব্যবস্থায় পরিণত হয়। ভারতীয় রেল দূরপাল্লা ও শহরতলি স্তরে মাল্টি-গেজ ব্যবস্থায় ব্রড, মিটার ও ন্যারো গেজে রেল পরিবহন পরিচালনা করে। এই সংস্থা একাধিক লোকোমোটিভ ও কোচ উৎপাদন কারখানারও মালিক।
বেথুয়াডহরী রেলওয়ে স্টেশন
প্রাথমিকভাবে ইস্টার্ন বেঙ্গল রেলওয়ের অন্তর্গত কলকাতা (শিয়ালদহ)-কুষ্টিয়া রেলপথ ১৮৬২ সালে যাত্রী পরিবহনের জন্য খোলা হয়েছিল। রাণাঘাট - লালগোলার শাখা রেলপথ ১৯০৫ সালে শিয়ালদহ রাণাঘাট রেলপথের একটি সম্প্রসারিত অংশ হিসেবে প্রতিষ্ঠিত হয়েছিল। এই রেলওয়ে স্টেশনটি বেথুয়াডহরী শহরে অবস্থিত। বেথুয়াডহরী ও শিয়ালদহের মধ্যবর্তী রেল দূরত্ব ১২৬ কিলোমিটার (৯৬ মাইল)। ভারতীয় রেলওয়ে দ্বারা দ্বৈত ট্র্যাকের বিদ্যুতায়ন এবং উদ্বোধনের পর, এই স্টেশনটি তিনটি প্ল্যাটফর্মে পরিবর্তিত ও পুনর্নির্মিত করা হয়েছিল।
স্টেশনের মধ্য দিয়ে চলাচলকারী ট্রেনগুলির সংখ্যা ২২ টি। লালগোলা প্যাসেঞ্জার , হাজারদুয়ারী এক্সপ্রেস এবং ভাগীরথী এক্সপ্রেস স্টেশনটিতে দাঁড়ায়।